‘किसान फ्रेश एप’ में 70 किसानों ने कराया रजिस्ट्रेशन
भास्कर न्यूज | सिरसा/रानियां
जिलेके गांव खारियां में राष्ट्रीय कृषि विकास योजना के तहत फसल विविधिकरण कार्यक्रम के तहत जिला स्तरीय किसान मेला प्रदर्शनी आयोजित हुई। प्रदर्शनी के दौरान ही डीसी शरणदीप कौर बराड़ ने ‘किसान फ्रेश एप’ लांच किया। उनके साथ सीएम की सुशासन सहायक वृशाली खंडेलवाल और कृषि उपनिदेशक सिरसा डॉ. बाबू लाल भी थे।
एप लांच होने के पहले ही दिन जिले के 70 प्रगतिशील किसानों ने एप पर अपना रजिस्ट्रेशन भी करवा लिया। डीसी बराड़ ने किसानों को संबोधित करते हुए कहा कि सब्जियों, फलों के उचित भाव उपलब्ध करवाने, लोगों को गुणवत्तापरक, सब्जी, फल एवं अनाज उपलब्ध करवाने के उद्देश्य से ऑनलाइन तकनीक का प्रयोग किया गया है। ऑर्गेनिक खेती के उत्पादकों का कोई निर्धारित बाजार होने से यह मांग पूरी नहीं होती। ऐसे में किसानों और ग्राहकों को एक प्लेटफार्म उपलब्ध करवाने के लिए यह योजना तैयार की गई है। इस मौके पर ऐलनाबाद के एसडीएम प्रदीप दहिया, डीडीपीओ प्रीतपाल सिंह, उप निदेशक कृषि डाॅ. बाबू लाल, जिला बागवानी अधिकारी डाॅ. सतबीर सिंह, प्रधान वैज्ञानिक कपास अनुसंधान संस्थान से डाॅ. ऋषि कुमार, एसडीओ कृषि डाॅ. विजेंद्र चौहान सहित सहायक सॉयल कंजरवेशन अधिकारी डाॅ. मुकेश आर्य, क्वालिटी कंट्रोल इंस्पेक्टर डाॅ. सुखदेव कंबोज, विषय विशेषज्ञ डाॅ. सुभाष, सहायक प्लांट संरक्षण अधिकारी डाॅ. सतबीर सिंह, विषय विशेषज्ञ डाॅ. महावीर सोढ़ी, पशु चिकित्सक डाॅ. जगदीश सहित अन्य मौजूद रहेे।
किसान फ्रेश एप लांच करतीं डीसी शरणदीप कौर बराड़ सीएम की सुशासन सहायिका वृशाली खंडेलवाल।
एप में किसानों को दर्ज करना होगा संपर्क नंबर
किसानफ्रेश एप में किसान को इसमें अपना नाम फोन नंबर, गांव का नाम और अपने उत्पाद का नाम की जानकारियां दर्ज करनी होगी। इस एप पर उपभोक्ता अपनी मनचाही फसल सर्च करके किसान के फोन नंबर पर सीधे बात कर उत्पाद की खरीद ऑनलाइन कर सकेंगे। इससे बिचौलियों से छुटकारा मिलेगा और किसान उपभोक्ता दोनों को लाभ मिलेगा। इस एप पर किन्नू, अमरूद, स्ट्राबैरी सब्जियां हर प्रकार के उत्पाद दर्ज किए जा सकते हैं।
सुविधा
hin_Deva bho_Deva hin_Deva hin_Deva bho_Deva hin_Deva hin_Deva hin_Deva